|  |  |
| --- | --- |
| **Interný predpis - Dodatok 1** **Volebný poriadok pre uskutočnenie volieb do rady školy 2021**  | **č. 2/2021-RŠ** |

|  |  |
| --- | --- |
| *Organizácia* | **Základná škola**  |
| *Identifikačné číslo organizácie (IČO)* | **42170915** |
| *Obec a PSČ* | **841 03 Bratislava** |
| *Ulica a číslo* | **Malokarpatské námestie 1** |
| *Štát* | **Slovenská republika** |
| *Právna forma* | **rozpočtová organizácia** |
| *Štatutárny orgán* |  |
|  | *dňa* | *funkcia* | *meno* | *podpis* |
| *Vypracoval* | 25. 10. 2021 | *riaditeľka ZŠ* | Mgr. Alena Petáková |  |
| *schválil* | 26. 10. 2021 | *riaditeľka ZŠ* | Mgr. Alena Petáková |  |
| *Cieľová skupina* | pedagogickí a odborní zamestnanci školy, rodičia školy |
| *Účinnosť odo dňa* | 8. 11. 2021 |
| *Za dodržiavanie zodpovedá* | vedenie školy |
| *Prerokované v pedagogickej rade dňa* | Per rollam – 2. – 5. 11. 2021  |
| *Prerokované v Rade školy dňa*  | *26. 10. 2021* |
| Zmeny a doplnenia volebného poriadku je oprávnený vykonať výlučne riaditeľ školy zmenou volebného poriadku a následným prerokovaním v pedagogickej rade a so zriaďovateľom školy. |
| Zmenu vykonala riaditeľka školy Dodatkom č. 1 . Zmena bolo prerokovaná na pedagogickej rade dňa 11. 4. 2022. Následne bol dodatok zaslaný dňa 28. 4. 2022 zriaďovateľovi školy a boli oboznámení členovia Rady rodičov 2. 5. 2022. |

**Základná škola, Malokarpatské námestie 1, 841 03 Bratislava**

**Dodatok č. 1**

**Volebný poriadok pre voľby do rady školy 2021**

Dňa 29. 11. 2021 sa nemohli uskutočniť voľby zástupcov za rodičov do Rady školy, kvôli vyhláseniu krízovej situácie v štáte. Bol vyhlásený zákaz konania hromadných podujatí. Dodatok volebného poriadku zohľadňuje zmenenú situáciu po ukončení krízovej situácie.

**Článok II.**

**Priebeh volieb**

Dodatok upravuje nasledovné body:

3. Voľby sa uskutočnia:

• pre zástupcov pedagogických zamestnancov 29. novembra 2021 o 13.00 hod

• pre zástupcov nepedagogických zamestnancov 29.novembra 2021 o 11.00 hod.

• pre zástupcov rodičov 16. mája 2022 o 17.00 hod.

v priestoroch Základnej školy, Malokarpatské námestie 1, Bratislava - Lamač.

 **Článok V.**

**Voľby zástupcov rodičov**

1. Voľby zástupcov rodičov zabezpečí riaditeľ v spolupráci s volebnou komisiou.
2. Kandidáta na voleného člena rady školy môže po jeho súhlase navrhnúť ktorýkoľvek z voličov alebo môže sám oznámiť svoje rozhodnutie kandidovať do rady školy. Termín prijatia kandidátov do volieb do rady školy za rodičov je do 10. 5. 2022 (vrátane).
3. Riaditeľ mená kandidátov sprístupní na nástenke EduPage všetkým zákonným zástupcom školy do 13. 05. 2022.
4. Mandátová komisia zistí na začiatku volieb (16. 5. 2022 o 17:00 hod.) podľa prezenčných listín počet prítomných oprávnených voličov. Oprávneným voličom je zákonný zástupca riadne prijatého žiaka školy. V prípade nadpolovičnej väčšiny prítomných oprávnených voličov, môžu voľby pokračovať. V prípade nedostatočného počtu oprávnených voličov, riaditeľka školy vypíše nový termín konania volieb.
5. Volebná komisia prijíma návrhy na kandidátov, zostaví kandidátku, pripraví prezenčné listiny voličov, ktoré môžu byť viaceré, zostavené podľa jednotlivých tried školy, vyhotoví volebné lístky, ktoré budú obsahovať očíslovaný abecedný zoznam navrhnutých kandidátov a budú obsahovať dátum konania volieb. Skontroluje pripravenosť volieb a hlasovacej urny a zabezpečí transparentný priebeh volieb.
6. Volebný lístok obsahuje očíslovaný abecedný zoznam všetkých kandidátov s uvedenou triedou, ktorú dieťa kandidáta navštevuje.
7. Každý volič môže na volebnom lístku vyznačiť zakrúžkovaním ním vybraných poradových čísel štyroch kandidátov za rodičov školy uvedených na volebnom lístku. Platný je ten volebný lístok, na ktorom je zakrúžkovaný určený alebo nižší počet kandidátov. Volebný lístok, ktorý je inak upravený, je neplatný.
8. Rodičia – voliči – si môžu uplatniť len jeden hlas bez rozdielu na počet detí v škole.
9. Priebeh volieb:

Triedni učitelia vyzvú rodičov, aby za svoju triedu vybrali kandidáta do Rady školy. Kandidát musí súhlasiť so zaradením na kandidátsku listinu. Riaditeľ školy zverejní na webovom sídle školy mená kandidátov do Rady školy za rodičov.

Následne v deň konania volieb sa zhromaždia rodičia v jednotlivých triedach, podľa toho ktorú ich dieťa navštevuje. Na volebnom mieste rodičia podpíšu prezenčnú listinu a dostanú volebný lístok. Riaditeľka školy bude rozhlasom vyzývať jednotlivé triedy, aby išli k volebnej urne. Označený volebný lístok vhodia do urny.

Keď všetky triedy sa vystriedali pri urne, volebná komisia sčíta hlasy, zverejní výsledky a napíše zápisnicu.

1. Členmi rady školy sa stávajú prví štyria kandidáti podľa počtu získaných hlasov za rodičov žiakov školy. V prípade rovnakého počtu hlasov štvrtého, piateho a ďalších v poradí o zvolení za člena do rady školy za rodičov školy rozhodne žreb. Žrebovanie uskutoční volebná komisia v prítomnosti riaditeľa školy.

**Článok VI.**

**Záverečné ustanovenia**

1. V článku II. sa dodatkom upravuje bod 3. a bod 4. sa vypúšťa. Ostatné body následne zmenia číslovanie (bod 5 je bodom 4 a následne)
2. Článok I., III. a IV. pôvodného volebného poriadku sú nezmenené.
3. Tento dodatok volebného poriadok nadobúda účinnosť 2. 5. 2022

 ........................................

 Mgr. Alena Petáková

 riaditeľka školy